ভারত একটি স্বাধীন সার্বভৌম রাষ্ট্র, বাংলাদেশও একটি স্বাধীন আর সার্বভৌম জাতি। দুটি দেশ পরিচালিত হয় আলাদা আলাদা সংবিধান আর নৈতিক-রাজনৈতিক দৃষ্টিভঙ্গি নিয়ে। যেখানে বাংলাদেশে ভারত বিরোধিতা, আবার ভারতে বাংলাদেশ বিরোধিতা উভয় দেশেরই সরকার পরিবর্তনেরও অন্যতম কারণ হয়ে উঠে কখনো কখনো, যেখানে ভারতের সাথে আমাদের অসংখ্য বিষয়ে অমিল আর মতপার্থক্য এমনকি বৈপরীত্য বিদ্যমান, সেখানে, ভারতের সংবিধান সংশোধনের বিল আমাদের দেশে কেন এত গুরুত্বের সাথে আলোচিত হচ্ছে সেটি নিশ্চয়ই ভাববার মতো বিষয় বটে।